Source: http://legislatie.just.ro/Public/FormaPrintabila/00000G1YL63Q862EHV52MIBQ2P0L6IRN
Timestamp: 2019-07-23 12:37:31+00:00
Document Index: 34784843

Matched Legal Cases: ['HOTĂRÂRE nr. 420', 'Articolul 1', 'articolul 1', 'Articolul 5', 'articolul 6', 'Articolul 10']

HG 420 24/07/1998
HOTĂRÂRE nr. 420 din 24 iulie 1998
Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, publicată în Monitorul Oficial al României, Partea I, nr. 154 din 19 iulie 1995, modificată şi completată prin Hotărârea Guvernului nr. 606/1996, publicată în Monitorul Oficial al României, Partea I, nr. 177 din 5 august 1996, se modifica şi se completează după cum urmează:
1. Articolul 1 litera j) va avea următorul cuprins:
"j) asigurarea protecţiei demnitarilor români pe timpul cat aceştia se deplaseaza în străinătate de către personalul specializat din cadrul Serviciului de Protecţie şi Paza sau din alte unităţi din sistemul de apărare, ordine publică şi siguranţa naţionala, dacă în sistemele respective este prevăzută o asemenea activitate;"
2. La articolul 1, după litera j) se introduce litera k) cu următorul cuprins:
"k) exercitii, aplicaţii, ateliere de lucru, controale la unităţile militare participante la misiuni de menţinere a păcii, cursuri la şcoli şi academii militare."
"Art. 4. - (1) Ministerele, celelalte organe de specialitate ale administraţiei publice, precum şi alte instituţii publice pot trimite în străinătate, în cadrul delegatiilor proprii, şi salariaţi ai altor instituţii publice, cu aprobarea conducerii unităţilor de la care provin, precum şi alţi specialişti cu care s-au încheiat convenţii civile de prestări de servicii în condiţiile legii, în măsura în care prin convenţiile civile respective s-a prevăzut acest lucru; cheltuielile de deplasare aferente, cu excepţia drepturilor prevăzute la art. 5 alin. (1) lit. B, se suporta de către unitatea trimitatoare.
(2) Pe timpul deplasarii în străinătate, în condiţiile prezentei hotărâri, primul-ministru, miniştrii de stat şi miniştrii pot beneficia, la cererea acestora, de asistenţa medicală prestată de personal medical român de specialitate, cheltuielile de deplasare aferente personalului medical, cu excepţia drepturilor prevăzute la art. 5 alin. (1) lit. B, suportandu-se de către unitatea trimitatoare." ...
4. Articolul 5 se completează cu alineatul (4) cu următorul cuprins:
"(4) Cadrele militare în activitate care se deplaseaza în străinătate în condiţiile prevăzute la alin. (1) lit. B.b) sunt eliberate din funcţii în temeiul art. 4 lit. a) din Legea nr. 80/1995 privind statutul cadrelor militare şi beneficiază pe timpul absentei din ţara de indemnizaţia lunară în lei, calculată în raport cu solda de baza."
5. La articolul 6, alineatul (1) se completează cu litera f) cu următorul cuprins:
"f) taxele de înscriere şi/sau de participare la congrese, conferinţe, simpozioane, seminarii, colocvii sau la alte reuniuni, precum şi la manifestări ştiinţifice, culturale, artistice, sportive şi altele asemenea, în condiţiile stabilite de organizatori."
6. Alineatul (3) al articolului 10 va avea următorul cuprins:
"(3) Transportul delegatiilor conduse de către primul-ministru se poate face şi cu avioane care efectuează curse speciale.
De asemenea, în cazuri urgente, cu aprobarea primului-ministru, se pot deplasa în străinătate cu avioane care efectuează curse speciale şi delegatiile conduse de către miniştrii de stat, miniştri, secretarul general al Guvernului şi de şeful Statului Major General al Armatei."
7. Articolul 10 se completează cu alineatul (8) cu următorul cuprins:
"(8) Pentru îndeplinirea programului stabilit se pot închiria atât mijloace de transport, în vederea deplasarii în grup, în interiorul tarii de destinaţie, cat şi diferite mijloace de comunicaţii, cu acordul prealabil al conducătorului unităţii trimitatoare, decontarea cheltuielilor aferente urmând să se facă, potrivit legii, pe bază de documente justificative."
"Art. 11. - (1) Valuta necesară pentru acoperirea unor eventuale cheltuieli neprevăzute, precum şi a celor pentru convorbiri telefonice, telex, comisioane de schimb, diferenţe de tarif la cazare şi altele asemenea, necesare îndeplinirii misiunii, se acordă în limita unei sume de până la 50% din totalul diurnei şi al plafonului de cazare la care are dreptul personalul."
9. Anexa se înlocuieşte cu anexa la prezenta hotărâre.
Hotărârea Guvernului nr. 518/1995, cu modificările şi completările ulterioare şi cu cele aduse prin prezenta hotărâre, se va republica în Monitorul Oficial al României, Partea I, dându-se textelor o noua numerotare.
p. Ministrul muncii şi protecţiei
Nr. crt. Ţara Valuta Categoriile de diurne Plafoanele de cazare
5. Anglia liră sterlină 22 35 90 180
13. Austria şiling 412 660 700 1.400
46. Danemarca coroană daneză 200 320 720 1.440
57. Finlanda marcă finlandeză 157 250 530 1.060
62. Germania marcă germană 62 100 130 260
78. Irlanda liră sterlină 22 35 90 180
81. Italia liră italiană 65.000 104.000 180.000 3 60.000
96. Luxemburg franc luxemburghez 1.250 2.000 3.400 6.800
97. Macedonia (fosta republică iugoslavă a Macedoniei) $ 34 54 75 150
115. Norvegia coroană norvegiană 250 400 900 1.800
116. Noua Zeelandă $ 34 54 50 100
142. Suedia coroană suedeză 250 400 1.000 2.000